Christian Roslev, Aalborg Kommunes kommunaldirektør, stopper. Det meddeler kommunen selv. Christian Roslev har over de seneste år måtte forholde sig til flere møgsager, fordi Aalborg Kommune har haft store problemer med journaliserings- og notatpligten. Blandt andet har han ikke kunnet redegøre for, hvad k ommunen betalte 100.000 kroner for til en privat entreprenør i forbindelse med TV2-programmet, Nybyggerne. Fra årsskiftet skal han nu være partner i konsulentfirmaet Genitor med 30 medarbejdere ansat. - Jeg stolt af den vækst og positive udvikling, jeg har været en del af, og de store beslutninger, jeg har været med til at fremme, siger Christian Roslev, der fremover skal arbejde med rekruttering og rådgivning af topledere. Det ærgrer Thomas Kastrup-Larsen (S), borgmester i Aalborg, der blandt andet roser kommunaldirektøren for sit aftryk på den nye forvaltningsstruktur. - Han har gennem alle årene været en visionær direktør, der har sat markante aftryk i kommunen, lyder det fra borgmesteren. Flere topjobs på CV'et Christan Roslev har haft godt seks år på posten som øverste leder for kommunen og borgmesterens forvaltning. Tidligere har han i en kort periode været direktør for DSB, hvor han dog blot var ansat i to-og-en-halv måned. De 85 dage på den post gav dog i følge Berlingske 1,8 millioner kroner. Han har også været direktør i både NT og Frederikshavn Kommune. I Aalborg Kommune har der senest været sager om brug af skattekroner fra Aalborg Event, som støtte til 3F-kongresser i kommunen. Her har kommunaldirektøren og kommunens økonomiforvaltning, som Roslev bestyrer, nok engang været kritiseret. Denne gang blandt andet for deres ønske og evne til at undersøge sig selv.

Referat:
Topchefen, der har været i vælten i flere sager de seneste år, stopper.